cyanic-selkie/wikianc huggingface dataset:
თბილისი მარიოტი
სასტუმრო „თბილისი მარიოტი“, ყოფილი სასტუმრო „მაჟესტიკი“ — შოთა რუსთაველის გამზირზე N13-ში მდებარე სომეხი ვაჭრისა და მეცენატის მიხეილ არამიანცის დაკვეთით აშენებული სასტუმრო.
არქიტექტურა
ხუთსართულიანი ნაგებობის ფასადთა მორთულობის საფუძველს რენესანსულ-ბაროკული ფორმები წარმოადგენს (რუსტიკა, კორინთულკაპიტელიანი, ნახევრადწრიული და ბრტყელი გიგანტური პილასტრები, ქვის კრონშტეინებზე დაყრდნობილი სამკუთხა და რკალური ფრონტონები და სხვ.). გამზირისპირა ფასადის განაპირა ნაწილში მსხვილი კოლონებით აქცენტირებული მთავარი შესასვლელია მოთავსებული. შენობას ასრულებს მეოთხე სართულის მძლავრი ანტაბლემენტი და ატიკის სართული, რომელსაც ნაძერწრიკულებიანი პარაპეტი აგვირგვინებს.
რესურსები ინტერნეტში
კატეგორია:თბილისის სასტუმროები კატეგორია:რუსთაველის გამზირი კატეგორია:თბილისის არქიტექტურული ძეგლები
სავიზო მოთხოვნები საქართველოს მოქალაქეებისთვის
მინი|[[საქართველოს პასპორტი]] სავიზო მოთხოვნები საქართველოს მოქალაქეებისთვის — საქართველოს მოქალაქეებისთვის ზოგიერთი ქვეყნის მთავრობის მიერ ამ ქვეყნებში შესვლაზე დაწესებული რიგი შეზღუდვებისა. რიგ ქვეყნებში საქართველოს მოქალაქეთათვის შესვლა შეზღუდული არ არის. 2018 წლის 23 მაისის მდგომარეობით საქართველოს მოქალაქეებს უვიზოდ ან ვიზის ქვეყნის საზღვარზე მიღებით 111 ქვეყანაში შეუძლიათ მოგზაურობა
2015 წელს ევროკავშირთან ვიზალიბერალიზაციის გეგმის წარმატებით შესრულების შემდეგ, საქართველოს მოქალაქეებისთვის შენგენის წევრ 28 ქვეყანასთან უვიზო მიმოსვლა 2017 წლის 28 მარტიდან ამოქმედდა.
სავიზო მოთხოვნები
ქვემოთ მოყვანილი სია ეხება მხოლოდ ორდინალურ (ჩვეულებრივ) პასპორტებსა და მის ქვეკლასებს. დიპლომატიურ და სამსახურებრივ პასპორტებზე მოთხოვნები განსხვავებულია.
ინფორმაცია ბოლოს განახლდა:
სქოლიო
საქართველო კატეგორია:საქართველოს საგარეო პოლიტიკა
Calyptomyrmex piripilis
Calyptomyrmex piripilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Calyptomyrmex-ს გვარიდან. მიეკუთვნება Ponerinae-ს ქვეოჯახს. .
ფარამონდი
ფარამონდი (დ. 370 — გ. 430) — ფრანკთა ლეგენდარული წინაპარი და მეფე მეროვინგების დინასტიიდან 410–426 წლებში. „ფრანკთა ისტორიის წიგნის“ უცნობი ავტორის (VIII საუკუნე) მიხედვით იგი არის მარკომარის შვილი და ხლოდიოს მამა. დიდი ხნის განმავლობაში იგი ითვლებოდა ფრანკების პირველ მეფედ, ამჟამად იგი მიჩნეულია ლეგენდარულ პიროვნებად.
თუმცა ისტორიული პიროვნება სახელად ფარამონდი არსებობს. მას მოიხსენიებს გრიგოლ ტურელი. იგი დაიბადა დაახლოებით 550 წელს პარიზთან ახლოს და იყო პარიზელი მღვდელი, პარიზის ეპისკოპოსის (571-591წლებში) რეგნემონდის ძმა. რეგნემონდს უნდოდა ფარამონდი გამხდარიყო მისი მემკვიდრე, მაგრამ 591 წელს, მისი გარდაცვალების შემდეგ ეპისკოპოსის ტახტი დაიკავა მდიდარმა სირიელმა ვაჭარმა სახელად ევსევიმ. ფარამონდი დაიღუპა 600-610 წლებს შორის.
ლამოვანი
ლამოვანი — სოფელი დუშეთის მუნიციპალიტეტში (მჭადიჯვრის თემი), მდინარე ნარეკვავის (არაგვის მარჯვენა შენაკადი) მარჯვენა მხარეს. ზღვის დონიდან 680 მ, დუშეთიდან 15 კმ.
დემოგრაფია
2014 წლის აღწერის მონაცემებით სოფელში ცხოვრობს 170 ადამიანი.
სქოლიო
კატეგორია:დუშეთის მუნიციპალიტეტის სოფლები
იობი (აქიაშვილი)
მიტროპოლიტი იობი (ერისკაცობაში — ელგუჯა ზურაბის ძე აქიაშვილი; დ. 29 მაისი, 1960, სტეფანწმინდა, სნო) — ურბნისისა და რუისის ეპარქიის მიტროპოლიტი. საქართველოს საპატრიარქოს საღმრთისმსახურო წიგნების შესწავლისა და რედაქტირების კომისიის თავმჯდომარე.
რესურსები ინტერნეტში
კატეგორია:ქართველი საეკლესიო მოღვაწეები კატეგორია:დაბადებული 1960 კატეგორია:ქართველი ეპისკოპოსები კატეგორია:დაბადებული 29 მაისი კატეგორია:ხაშურის საპატიო მოქალაქეები
Brothers & Sisters (სიმღერა)
„Brothers & Sisters“ — ინგლისურ ჯგუფ Coldplay-ს სადებიუტო სინგლი. მისი ჩაწერა ოთხ დღეში დასრულდა.
სინგლის B-მხარის, Easy to Please-ის, ატმოსფერული ფონი სტუდიის გარეთ, სველ გზაზე გატანილმა მიკროფონებმა გამოიწვია.
გრამფირფიტაზე გამოცემული სინგლის 1500 ასლი დამზადდა - ის სპეციალურ სურათებისგან დამზადებულ გარეკანში იყო მოთავსებული.
„Brothers & Sisters“-ის უფრო ახალი ვერსია გამოიცა სინგლზე „Trouble“. 2002 წელს სინგლი ხელახლა გამოიცა EP-ზე, Brash Records-ის მიერ.
რესურსები ინტერნეტში
კატეგორია:1999 წლის სინგლები კატეგორია:Coldplay-ს სიმღერები კატეგორია:1999 წლის სადებიუტო სინგლები
I Want You (She's So Heavy)
I Want You (She's So Heavy) — ინგლისური როკ-ჯგუფ The Beatles-ის სიმღერა. იგი შეტანილია ალბომში Abbey Road, რომელიც გამოვიდა 1969 წელს. სიმღერა დაწერილია ჯონ ლენონის მიერ, ხოლო ავტორებად მითითებულები არიან ლენონი/მაკ-კარტნი.
სიმღერა The Beatles-ის შემოქმედებისათვის მეტად უცნაურია, ვინაიდან 8 წუთს გრძელდება, შეიცავს მცირე რაოდენობის ტექსტს, გიტარების 3 წუთიან პროგრესულ ჟღერადობას და მოულოდნელად შეწყვეტილ დაბოლოებას. ეს არის ერთ-ერთი იმ მცირე რაოდენობის სიმღერებიდან, რომლის მიქსი The Beatles-ის წევრებმა ერთობლივი ძალებით შეასრულეს.
სქოლიო
კატეგორია:The Beatles-ის სიმღერები კატეგორია:1969 წლის სიმღერები
პემბროკის ციხესიმაგრე
პემბროკის ციხესიმაგრე (ინგლ.: Pembroke Castle; უელს.: Castell Penfro) — მდებარეობს უელსში. იგი სამი მხრიდან შემოსაზღვრულია მდ. კლედაუტი, რაც მას ძნელად მისასვლელს ხდიდა მტრისთვის. ადგილის ისტორია რომაული ეპოქიდან იწყება, თუმცა დღეისათვის მნიშვნელოვანი ისტორიული ნაშთები შემორჩენილი არაა.
ციხესიმაგრე აგებულ იქნა 1093 წელს ნორმანთა ეპოქაში. 1138 წელს იგი ჟილბერ დე კლარის (1-ლი პემბროკის გრაფი) საკუთრება გახდა. მოგვიანებით ციხესიმაგრეს საგრაფოსთან ერთად დაეუფლა ჯესპერ ტიუდორი (1-ლი პემბროკის ჰერცოგი), რომელმაც აქ თავი შეაფარებინა მისი მოკლული ძმის ცოლს მარგარეტ ბოფორს. იგი ფეხმძიმედ იყო და შეეძინა ვაჟი, მომავალი ინგლისის მეფე ჰენრი VII ტიუდორი.
პემბროკის ციხესიმაგრე დანგრეულ იქნა ინგლისის სამოქალაქო ომის დროს, როდესაც ოლივერ კრომველმა უბრძანა ადგილობრივ მცხოვრებლებს შეეტიათ მონარქისტი მფლობელისათვის და საძირკვლამდე დაენგრიათ ციხე.
დღეისათვის ციხესიმაგრეს იცავს «უელსის ისტორიულ ძეგლთა აღმასრულებელი სააგენტო» და იგი ღიაა ტურისტებისათვის.
რესურსები ინტერნეტში
კატეგორია:უელსი კატეგორია:უელსის ციხესიმაგრეები
რიწა
რიწა, დიდი რიწა (Риҵа) — ტბა საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. მდებარეობს მდინარე ბზიფის აუზში, ზღვის დონიდან 884 მ სიმაღლეზე. სარკის ფართობი 1,49 კმ², აუზის ფართობი 154 კმ², მოცულობა 94 მლნ. მ³, მაქსიმალური სიღრმე 101 მ. ქვაბული წარმოიქმნა გაგრის ქედის სამხრეთ-აღმოსავლეთ კალთიდან ჩამოქცეული კლდეზვავით, მდინარე ლაშიფსეს დაგუბების შედეგად.
რიწის ტბის წყალი მეტად მტკნარია (66 მგ/ლ). გაზაფხულზე მომწვანო ფერისაა, ზამთარში — მოცისფრო-მოლურჯო. მდიდარია ფიტოპლანქტონით. თევზებიდან იცის მხოლოდ კალმახი. რიწა უღრმესი ტბაა ამიერკავკასიაში. მის გარშემო მთების სიმაღლე მერყეობს 2200-3500 მ შორის. ტბის გარშემო წიწვოვან ნაძვთა მრავალი ნაირსახეობა ხარობს, ზოგი მათგანის სიმაღლე 70 მეტრს აღწევს.
1946 წელს შეიქმნა რიწის დაცული ტერიტორია (16,289 ჰა) ტბისა და მისი შემოგარენის ბუნების დასაცავად. ზღვიდან ამომავალი სატრანსპორტო გზა 1936 წელს დაიგო. ტბა მნიშვნელოვანი ტურისტული ღირსშესანიშნაობა იყო საბჭოთა პერიოდში და მის დასათვალიერებლად დღეში 1000-მდე ტურისტი ამოდიოდა.
იოსებ სტალინს ტბის მიდამოებში საზაფხულო აგარაკი ჰქონდა.
სქოლიო
კატეგორია:აფხაზეთის ავტონომიური რესპუბლიკის ტბები
დენგი
დენგი — თოფისწამლის დასანაყი ხელსაწყო ხევსურეთში. შედგებოდა მიწაში ჩაფლული ქვის ან ხის როდინის, ხის ტარში პერპენდიკულარულად ჩასმული ქვის სანაყისა და ხეში ამოკვეთილი ან ქვით ნაშენი საყრდენისაგან. კედი ისე იყო გადაბმული საყრდენზე, რომ სანაყი როდინის ღრმულს ხვდებოდა. საყრდენზე კაცის სიმაღლეზე 2 სარი იყო ამართული. კედის ბოლოზე შედგებოდნენ, სარებს ჩასჭიდებდნენ ხელს და ფეხის რიტმული მონაცვლეობით ნაყსსწამლის მასას (გვარჯილა, გოგირდი, ნახშირი).
ლიტერატურა
კატეგორია:იარაღები
ზლატიბორის ოლქი
ზლატიბორის ოლქი (Златиборски управни округ) — ოლქი სერბეთის დასავლეთ ნაწილში, შედის ცენტრალური სერბეთის შემადგენლობაში, ესაზღვრება ბოსნია და ჰერცოგოვინასა და ჩერნოგორიას.
ტევტა
დედოფალი ტევტა (Τεύτα; დაახ. ძვ. წ. 231—ძვ. წ. 228 ) — ილირიის დედოფალი, არდიაების ტომიდან.
კვარცი (გრაფიკული შრე)
კვარცი (Quartz) — გრაფიკული შრე, რომელიც მაკ ოს X-ის ძირზე — დარვინზეა დადებული, მას ასევე ძირეულ გრაფიკას (CoreGraphics) უწოდებენ. კვარცი აქვას მხარდამჭერი აპლიკაციაა, რომელიც ორ-განზობილებიანი გრაფიკის გამოსახულების მიღების საშუალების იძლევა მომხმარებლის ინტერფეისის შესაქმნელად, და ასევე მოიცავს მყისიერ რენდერინგსა და ანტი-ალიაზინგს შიდა-პიქსელური სიზუსტით.
ზლატიბორის ოლქი
მინი|მარცხნივ|ოლქის თემები
კვარცი (გრაფიკული შრე)
კატეგორია:ინტერნეტი კატეგორია:გრაფიკული პროგრამები კატეგორია:მაკინტოშის ოპერაციული სისტემა
ზლატიბორის ოლქი
მოსახლეობა
ოლქის ტერიტორიაზე ცხოვრობს: 261,1 ათასი სერბი (83 %), 40,2 ათასი ბოშნიაკი (13 %), 6,6 ათასი მუსლიმანი (2 %) და სხვანი. მინი|მარცხნივ|200px|ზლატიბორის ოლქის მოსახლეობის ეთნიკური შემადგენლობა (2002)
ტევტა
სქოლიო
კატეგორია:ილირიელები კატეგორია:იუგოსლავიის ისტორია კატეგორია:ხორვატიის ისტორია კატეგორია:ალბანეთის ისტორია
ზლატიბორის ოლქი
სქოლიო
კატეგორია:სერბეთის ოლქები
ბურთაობა
ბურთაობა — ძველი ქართული მოძრავ თამაშობათა ერთი ჯგუფის — ლელო, ცხენბურთი, გაკვრაბურთი, ღორობია, გაქცევა-ბურთაობა, საყებურთი, შახლაბურთი, ბინაბურთი, წრებურთი, ხაზბურთი და სხვათა ზოგადი სახელწოდება. ცნობები ბურთაობის შესახებ დაცულია „ვეფხისტყაოსანში“ და მომდევნო ხანის წერილობით წყაროებში.
ბურთაობა ქართველ ხალხში ძველთაგანვე დიდი პოპულარობით სარგებლობდა. ხალხური თქმით, „ყველა თამაშობაში ბურთაობა მეფეა და ჯირითი დედოფალიო“. ბურთს უმთავრესად ხელით თამაშობდნენ, ბურთით თამაშის ვარიანტებს შორის დიდი ადგილი ეჭირა ბურთის მიზანში ტყორცნას. წარჩინებულთა შორის გავრცელებული იყო ბურთაობის მხედრული სახეობანი, უმთავრესად ცხენბურთი. მოთამაშეთა ასაკის გათვალისწინებით საქართველოში ბურთაობის სხვადასხვა სახეობას იყენებდნენ. ბურთაობა იმართებოდა სხვადასხვა თავყრილობის, დღესასწაულისა და ქორწილის დროს. ძველ საქართველოში ბურთაობას სახელმწიფოებრივ მნიშვნელობას ანიჭებდნენ და ახალგაზრდების ფიზიკურ მომზადების ერთ-ერთ ეფექტურ საშუალებად მიაჩნდათ.
ქართველი ხალხის ყოფაში ბურთაობის დიდ მნიშვნელობაზე მეტყველებს ძველ საქართველოში სპეციალური სათამაშო მოედნების (ასპარეზი, მერე და სხვა) არსებობა, თბილისის ერთ-ერთი უბნის სახელწოდება — „საბურთალო“. ისტორიული-ეთნოგრაფიული წყაროების მიხედვით აღდგენილი და გადამუშავებულ-რეგლამენტირებული ზოგი სახეობა (მაგ., ლელო, ცხენბურთი) ახლაც გავრცელებულია.
ლიტერატურა
კატეგორია:ქართული ხალხური თამაშები
.hm
.hm — ზედა დონის ეროვნული დომენი (ccTLD) ჰერდის და მაკდონალდის კუნძულებისთვის.
რესურსები ინტერნეტში
hm
I Will (The Beatles-ის სიმღერა)
— ინგლისური როკ-ჯგუფ The Beatles-ის სიმღერა. იგი შეტანილია ალბომში The Beatles, რომელიც გამოვიდა 1968 წელს.
სქოლიო
კატეგორია:The Beatles-ის სიმღერები კატეგორია:1968 წლის სიმღერები
Calyptomyrmex rennefer
Calyptomyrmex rennefer — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Calyptomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
გრიგოლ ნაზიანზელი
წმინდა გრიგოლ ნაზიანზელი „უფროსი“ (დ. დაახ. 276 — გ. 374) — ნაზიანზის ეპისკოპოსი. ცნობილი გრიგოლი ღვთისმეტყველის მამა, წმინდანი. ხსენების დღე არის ძველი სტილით 1 იანვარი, ახალი სტილით — 14 იანვარი. იგი დიდგვაროვან, განათლებულ, მაგრამ წარმართულ ოჯახში აღიზარდა. თითქმის 45 წლისა იყო, როდესაც მეუღლის, კეთილმსახური ნონას (ხს. 18 აგვისტოს) სურვილით კათაკმეველად გამოაცხადა თავი, შემდეგ მოინათლა და ბოლოს, ნაზიანზის ეპისკოპოსიც კი გახდა.
გრიგოლ ღვთისმეტყველი მამას ასე იხსენებდა: „მამაჩემი იყო მშვენიერი და ფრიად კეთილი მოხუცი, უბრალო ზნის, ცხოვრებაში სამაგალითო, ჭეშმარიტი პატრიარქი, მეორე აბრაამი. თავდაპირველად ცდომილებაში ცხოვრობდა, მაგრამ შემდეგ ქრისტეს მეგობარი შეიქმნა, ბოლოს, მწყემსი და მწყემსმთავარიც.”
გრიგოლ ნაზიანზელი თავისი შვილის სულიერი მამაც იყო: 358 წელს თავად მონათლა იგი და სამი წლის შემდეგ ხუცესადაც დაასხა ხელი. გრიგოლ ღვთისმეტყველი მხარში ედგა ხანდაზმულ მშობლებს, მამის გარდაცვალების (374) შემდეგ კი ერთხანს ნაზიანზის მრევლსაც განაგებდა.
ლიტერატურა
კატეგორია:IV საუკუნის ქრისტიანი წმინდანები კატეგორია:კაბადოკიელი ქრისტიანი წმინდანები კატეგორია:დაბადებული 276 კატეგორია:გარდაცვლილი 374
კელიმანე
კელიმანე, ძველად სან-მარტინიო-დე-კელიმანე (Quelimane) — ქალაქი მოზამბიკში. შედის ზამბეზიის პროვინციაში. მოსახლეობა — 192 876 ადამიანი (2007 წლის აღწერის მონაცემები).
გეოგრაფია
ქალაქი კელიმანე მდებარეობს ინდოეთის ოკეანის მოზამბიკის სანაპიროების ცენტრალურ ნაწილში, ზამბეზიის პროვინციაში. კელიმანე ზამბეზიის პროვინციის მთავარი ქალაქია. ეს არის ოკეანური და სამდინარო პორტი, მსხვილი ინდუსტრიული ცენტრი. ქალაქის მიდამოებში მდებარეობს მრავალრიცხოვანი პლანტაციები, რომლებზეც მოჰყავთ ქოქოსის პალმები (პალმის ზეთი ერთ-ერთი უმთავრესი საექსპორტო ნაწარმია), სიზალი და ჩაი. ქალაქის ეკონომიკაში უმნიშვნელოვანეს როლს თამაშობს მეთევზეობა და კონსერვირებული თევზების მრეწველობა. კელიმანე წარმოადგენს ბოლო სადგურს რკინიგზისა, რომელიც აკავშირებს მოზამბიკის ღრმა რაიონებს ოკეანის სანაპიროებთა. 1954 წლიდან კელიმანე კათოლიკობის ეპისკოპალური ცენტრია.
ქალაქის მოსახლეობა სწრაფი ტემპით იზრდება. თუ 1970 წელს აქ ცხოვრობდა 71 786 ადამიანი, მაშინ 2008 წლისთვის ამ მაჩვენებელმა 192 876-ს მიაღწია.
ისტორია
კელიმანე შუა საუკუნეებში დაარსდა არაბი ვაჭრების მიერ, რომლებიც წარმოშობით ომანიდან და ზანზიბარიდან იყვნენ. 1498 წელს ქალაქი ინდოეთისკენ მიმავალმა პორტუგალიელმა მოგზაურმა ვასკო და გამამ მოინახულა. 1530 წელს კელიმანე დაიპყრო პორტუგალიამ. 1761 წელს მან მიიღო ქალაქის სტატუსი, 1763 წელს კი კელიმანეში ირჩევა პირველი საქალაქო პარლამენტი.
XVIII-XIX საუკუნეებში კელიმანეს პორტის გავლით ხორციელდებოდა აფრიკიდან შავკანიანი მონების მასობრივი გაყვანა. 1862 წელს ქალაქში დაინიშნა ინგლისელი კონსული დავიდ ლივინგსტონი.
ქალაქი კელიმანე საინტერესოა ტურისტებისთვის XVIII-XIX საუკუნეების კარგად შემონახული კოლონიალური არქიტექტურით (მაგალითად, ნოს-სენიორ-დო-ვიბრამენტოს კათედრალური ტაძარი).
იხილეთ აგრეთვე
კატეგორია:მოზამბიკის ქალაქები კატეგორია:ზამბეზიის პროვინცია
საჯიდა ხაირალა ტალფაჰი
საჯიდა ხაირალა ტალფაჰი, არაბ.ساجدة خيرالله طلفاح‎ (დ.1937), - ერაყის პრეზიდენტ სადამ ჰუსეინის პირველი მეუღლე, მისი ხუთი შვილის დედა.
საჯიდა ხაირალა ტალფაჰი მოკრძალებულ ცხოვრებას ეწეოდა. მეუღლის გაპრეზიდენტებამდე ის დაწყებითი სკოლის მასწავლებლად, შემდეგ კი დირექტორად მუშაობდა. თავად ტალფაჰების ოჯახი მიეკუთვნება თიქრითულ კლანს, რომელიც მნიშვნელოვან როლს თამაშობდა ერაყის სამხედრო-პოლიტიკურ ცხოვრებაში.
მამა
არმიის ოფიცერმა ხაირალა ტალფაჰმა მონაწილეობა მიიღო 1941 წ.პროგერმანულ სამხედრო გადატრიალებაში, რისთვისაც იგი ექვსი წლის განმავლობაში საპატიმროში იხდიდა სასჯელს. მასთან ტიკრიტში იზრდებოდა დისწული სადამ ჰუსეინი, რომლის მამა გარდაცვლილი იყო, დედა კი ხელმეორედ დაქორწინდა. ადგილობრივი წეს-ჩვეულების შესაბამისად, ბიძაშვილ-მამიდაშვილებმა სადამმა და საჯიდამ იქორწინეს 1958 წელს. ახლო აღმოსავლეთში გავრცელებული ტრადიციის თანახმად, გარიგებით ქორწინება ჯერ კიდევ მათი ბავშვობის პერიოდში გადაწყვიტეს ოჯახის წევრებმა. 1958 წელს ხაირალამ ბაღდადის გუბერნატორის პოსტი დაიკავა, მოგვიანებით კი სხვა თანამდებობიც გამოცვალა.
ძმა
ერაყულ საზოგადოებაში უფრო მეტად გაითქვა სახელი საჯიდას ძმამ ადნან ხაირალამ, რომლის სიძეს აჰმედ ჰასან ალ-ბაქრის 1968-79 წწ. პრეზიდენტის თანამდებობა ეკავა. თავად ადნანი უმაღლესი რევოლუციური საბჭოს წევრი, პრემიერ-მინისტრის მოადგილე, უმაღლესი მთავარსარდლის მოადგილე და 1979-1989 წლებში თავდაცვის მინისტრი იყო. ამ პერიოდში მიმდინარეობდა ირანთან გამაჩანაგებელი ომი, რომლის დროს ადნან ხაირალამ პოპულარობა მოიხვეჭა როგორც არმიაში, ასევე უბრალო ადამიანებს შორის. 1989 წლის 4 მაისს შვეულმფრენში ყოფნისას ის აფეთქების შედეგად დაიღუპა. ოფიციალური ვერსიით, ეს უბედური შემთხვევა ქვიშის შტორმმა გამოიწვია, თუმცა გავრცელდა ხმები, რომ გენერალ-პოლკოვნიკი სავარაუდოდ სადამის შურისძიებას ემსხვერპლა მისი ავტორიტეტით გამოწვეული შურის გამო. როგორც გავლენიანი სამხედრო მეთაური, ის საშიშროებას წარმოადგენდა სადამისთვის. სადამ ჰუსეინმა დიდი პატივით დაკრძალა ცოლისძმა, ხოლო ქუჩებს, მოედნებს თუ ჰოსპიტლებს მისი სახელი მიანიჭა. პარტია "ბაასის" მმართველობის ხანის სხვა ლიდერებისგან განსხვავებით, მისი ძეგლის დემონტაჟი ბაღდადში მხოლოდ 2009 წელს მოხდა, რაც მისი წარსული დამსახურების გამოძახილი იყო.
გახიზვნა
ბაღდადის სიახლოვეს კოალიციური ძალების გამოჩენასთან ერთად გავრცელდა ინფორმაცია, რომ საჯიდამ და მისმა ორმა ქალიშვილმა მათ შვიდ შვილთან ერთად ჩრდილოეთში მდებარე ქალაქ მოსულის მახლობლად თავი შეაფარეს ერთ-ერთი გავლენიანი ტომის ლიდერს.
სადამ ჰუსეინის დაპატიმრების შემდეგ სასამართლო პროცესზე მისი უფლებების დასაცავად მეუღლემ 2004 წელს ადვოკატები დაიქირავა. ორი წლის შემდეგ მრჩეველმა ეროვნული უშიშროების საკითხებში მუვაფაყ ალ-რუბაიემ გამოაცხადა, რომ ხელისუფლების მიერ შექმნილ დასაპატიმრებელ პირთა სიაში საჯიდას მე-16 ადგილი ეკავა, მის ქალიშვილს რაღადს კი - მე-17. ორივეს ბრალი ედებოდა ყატარიდან ერაყში მოქმედი სუნიტური გასამხედროებული დაჯგუფებების დაფინანსებაში, რასაც ოჯახი მტკიცედ უარყოფდა.
შვილები
უფროსი ძე უდაი ოლიმპიური კომიტეტის მეთაური და სადამის პირადი გვარდიის "ფედაინის" ხელმძღვანელი იყო, რომლის სახელი მკვლელობებთან და ძალადობასთან იყო ასოცირებული. ერთ-ერთი ასეთი შემთხვევა მოხდა ეგვიპტის პრეზიდენტის ჰოსნი მუბარაქის პატივსაცემად გამართულ წვეულებაზე, სადაც უდაიმ მამის პირადი მცველი მოკლა - მას სადამისთვის მეორე მეუღლის სამირა შაჰბანდარის გაცნობის ხელშეწყობა დააბრალა.
ყუსეის ერთხანს შიდაუსაფრთხოების სამსახურის უფროსის თანამდებობა ეკავა. ორივე ძმა ძებნილთა სიაში იმყოფებოდა, ამიტომ ისინი გასაიდუმლოებულ ადგილას იმალებოდნენ. მათ დასაკავებლად ინფორმაციის გაცემის ფულადი ჯილდო ამერიკულ სამხედრო სარდლობას 30 მლნ დოლარად ჰქონდა შეფასებული. თანხის მიღების დაინტერესების გამო სადამის შვილები თავად იმ სახლის მფლობელმა გასცა, სადაც ძმებს თავი ჰქონდათ შეფარებული. მასშტაბური სამხედრო ოპერაციის შედეგად, ამერიკულმა ძალებმა უდაი და ყუსეი 2003 წლის 22 ივლისს მოკლეს.
რაღადის ქმარი, გენერალი ჰუსეინ ქამალ ჰასანი მრეწველობის მინისტრი იყო, რომელიც 1995 წელს იორდანიაში გაიქცა. სიმამრმა ამნისტიის შეპირებით ის ბაღდადში ჩაიტყუა, სადაც ღალატის ბრალდებით მოაკვლევინა. იგივე ბედი ეწია რანას მეუღლეს სადამ ქამალ ალ-მაჯიდს, რომელიც ამავდროულად გენერალ ჰასანის ძმა იყო. მოგვიანებით ერაყის ახალი ხელისუფლება იორდანიის სამეფოს რაღადის ექსტრადიციას უშედეგოდ სთხოვდა, სი-ენ-ენის თანახმად კი სადამის ასული მემუარების გამოცემად ემზადებოდა.
მესამე ქალიშვილის ჰალას მეუღლეს ქამალ მუსტაფა აბდულას 2011 წელს ჩამოხრჩობით სიკვდილი მიესაჯა ერაყში ოცი წლით ადრე შიიტური აჯანყების ჩახშობისას ჩადენილი დანაშაულის გამო.
2018 წელს ერაყის სასამართლომ მიიღო განჩინება სადამ ჰუსეინის, მისი მეუღლეების, შვილების, შვილიშვილების, ნათესავების და სხვა დაახლოებული პირების უძრავ-მოძრავი ქონების კონფისკაციის შესახებ. საერთო ჯამში ამ სიაში 4257 ადამიანი აღმოჩნდა. ეს გარემოება და, აგრეთვე, ოჯახის ზოგი წევრის მიმართ სისხლის სამართლებრივი დევნა შეუძლებელს ხდის ემიგრაციაში იძულებით მყოფი საჯიდა ხაირალა ტალფაჰის ან მისი ქალიშვილების სამშობლოში დაბრუნებას.
სქოლიო
კატეგორია:დაბადებული 1937 კატეგორია:ერაყელები
I'll Be Back (სიმღერა)
I'll Be Back — ინგლისური როკ-ჯგუფ The Beatles-ის სიმღერა. იგი შეტანილია ალბომში A Hard Day's Night, რომელიც გამოვიდა 1964 წელს. პარალელურ აშშ ალბომზე Beatles '65 ის არ გამოცემულა.
ევსები ნიკომედიელი
ევსები ნიკომედიელი (Ευσέβιος ο Νικομηδείας; დ. უცნობია — გ. 341) — კონსტანტინოპოლის არქიეპისკოპოსი 338-341 წწ.
I'll Be Back (სიმღერა)
რესურსები ინტერნეტში
კატეგორია:The Beatles-ის სიმღერები კატეგორია:1964 წლის სიმღერები
ევსები ნიკომედიელი
ევსები ჯერ იყო ბერიტუსის (Βηρυτός, დღევანდელი ბეირუთი) ეპისკოპოსი ფინიკიაში, ხოლო შემდეგ ნიკომედიის ეპისკოპოსი ბითინიაში (Βιθυνία), სადაც იმ პერიოდში იმპერატორის რეზიდენცია იყო. კონსტანტინოპოლის პატრიარქად აირჩიეს არიანელი იმპერატორის კონსტანტინე II-ის (337-361) მიერ პავლე I-ის კონსტანტინოპოლიდან გაძევების შემდეგ. ევსები დიდხანს არ დარჩენილა საპატრიარქო ტახტზე. მისი გარდაცვალების შემდეგ მღვდელმთავარი პავლე კონსტანტინოპოლში დაბრუნდა.
ლიტერატურა
კატეგორია:პიროვნებები გაურკვეველი დაბადების თარიღით კატეგორია:გარდაცვლილი 341 კატეგორია:კონსტანტინოპოლის არქიეპისკოპოსები
ჯამპალი (მრავალმნიშვნელოვანი)
საკუთარი სახელი ჯამპალი შეიძლება აღნიშნავდეს:
ბურდუხანი
ბურდუხანი, ბორდოხანი, საქართველოს მეფის გიორგი III-ის მეუღლე, თამარ მეფისა და რუსუდანის დედა, ოსთა მეფის ხუდდანის ასული. გიორგისა და ბურდუხანის ქორწინება (1150-იანი წლები) მიზნად ისახავდა ჩრდილოეთის ძლიერ მეზობლებთან კავშირის განმტკიცებას. ბურდუხანი გარდაიცვალა 1180-იანი წლების დასაწყისში.
ლიტერატურა
კატეგორია:საქართველოს დედოფლები
რუვენზორის მთების ეროვნული პარკი
რუვენზორის მთების ეროვნული პარკი (Rwenzori Mountains) — ეროვნული პარკი უგანდაში, რუვენზორის მთებში. პარკის ტეროტორიაზე, რომელიც მოიცავს 1 ათ. კმ²-ს, მდებარეობს აფრიკაში სიმაღლით მესამე მწვერვალი სტენლის პიკი (5109 მ.), პარკში ასევე გვხვდება ჩანჩქრები, ტბები და მყინვარები.
1941 წლიდან ტერიტორია დაცულია ტყის ნაკრძალის სტატუსით. 1991 წლიდან ეროვნული პარკია. 1994 წელს შეიყვანეს იუნესკოს მსოფლიო მემკვიდრეობის სიაში. 1997-2001 წწ. პარკი ოკუპირებული იყო ამბოხებულების მიერ, რის გამოც 1999-2004 წწ. შეყვანილი იყო საფრთხის ქვეშ მყოფი ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები უგანდაში კატეგორია:უგანდის ეროვნული პარკები
ელდგეიტ ისტი (მეტროსადგური)
ელდგეიტ ისტი (Aldgate East) — ლონდონის მეტროპოლიტენის ერთ-ერთი სადგური, რომელიც ტაუერ ჰემლეტში მდებარეობს.
ნოვოალტიბაევო
ნოვოალტიბაევო (Яңы Алтыбай; Новоалтыбаево) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 66 ადამიანი. რაიონულ ცენტრ ბურაევოდან დაშორებულია 27 კილომეტრით. უახლოესი რკინიგზის სადგურია იანაული, რომელიც დაშორებულია 95 კმ-ით.
პუბლიუს დეციუს მუსი (უმცროსი)
პუბლიუს დეციუს მუსი პუბლიუსის ძე რომის ოთხგზის კონსული და მესამე სამნიტური ომის გმირი. ძვ. წ. 340 წლის კონსულის პუბლიუს დეციუს მუსის შვილი ან შვილიშვილი.
პირველი კონსულობა
პუბლიუს დეციუს მუსი პირველად კონსულად ძვ. წ. 312 წელს აირჩიეს. ამ დროს სამნიტებთან ომი თითქმის დასრულებული იყო. პუბლის დეციუსმა მძიმე ავადმყოფობის გამო საბრძოკლო მოქმედებებში მონაწეილეობა ვერ მიიღო და სენატის მებით დიქტატორი იქნა არჩეული.
ძვ. წ. 308 დეციუსი სამნიუმში იბრძოდა დიქტატორ ლუციუს პაპირიუს კურსორთან ერთად. სამნიტების ჯარი ორად იყო დაყოფილი, ერთი ბრძოლის ველზე მოოქროვილი ფარებით, მუზარადებით და ქარქაშებით გამოვიდნე, ხოლო მეორე ჯარს ეს ყველაფერი ვერცხლის ჰქონდა. რომაელებს დიქტატორი ლუციუს პაპირიუს კურსორი მხედართმთავრობდა. რომაელებმა მით უფრო დიდი მონდომებით დაამარცხეს სამნიტები, რომ მათი იარაღი უკვე კარგი ნადავლი იყო. იმავე დღეს რომაელებმა სამნიტთა ბანაკიც აიღეს და გაძარცვეს. დიქტატორი რომში ტრიუმფით დაბრუნდა, ხოლო პუბლის დეციუსი კონსულად აურჩიეს
მეორე კონსულობა
მეორედ პუბლიუს დეციუსი კონსული კვინტუს ფაბიუსთან ერთად გახდა ძვ. წ. 308 წელს. ამ წელს ჩამოყალიბდა მათი ტანდემი, ეს ორი მხედართმთავარი კიდევ ორჯერ გახდნენ ერთად კონსულები და მნიშვნელოვან წარმატებებსაც მიაღწიეს თანამშრომლობით.
ამ დროს კი ეტრურიაში რომაელებს უმბრებმა უღალატეს. მათმა მეთაურებმა დეციუსის ლეგიონებთან ბრძოლას რომისკენ წასვლა ამჯობინეს. როდესაც ამის შესახებ შეიტყო დეციუსმა, იგი სწრაფი მარშით გაემართა დედაქალაქისკენ. რომაელებმა კი უმბრების წინააღმდეგ ფაბიუსის მოხმობაც გადაწყვიტეს.
ფაბიუსი სწრაფი მარშით უმბრიის ქალაქ მევანიუმისკენ გაემართა. მეორე კონსულის უეცარმა გამოჩენამ ისე დააფრთხო უმბრები, რომ მათ ომზე უარის თქმა გადაწყვიტეს. მიუხედავად ამისა, მათ შორის ერთი ბრძოლა მაინც გაიმართა, რომელშიც რომაელებმა დამაჯერებელი გამარჯვება მოიპოვეს.
მესამე კონსულობა
მესამედ პუბლიუს დეციუსი ისევ კვინტუს ფაბიუსთან ერთად იყო არჩეული კონსულად ძვ. წ. 297 წელს. ამ დროს რომაელები ორ ფრონტზე იბრძოდნენ, ეტრუსკების და სამნიტების წინააღმდეგ. ეტრუსკები ამ დროისთვის რამდენიმეჯერ სერიოზულად დამარცხდნენ და საბრძოლო მოქმედებების გაგრძელება არ შეეძლოთ, ამიტომ ორივე კონსული სამნიუმისკენ გაემართა.
სამნიტების დასაბნევად ფაბიუსმა და დეციუსმა ჯარები სხვადასხვა გზებით წაიყვანეს. პუბლიუსმა მოიპოვა გამარჯვება მალევენტთან აპულიელების წიააღმდეგ. შემდეგ იგი სამნიუმში ჩავიდა და ფაბიუსთან ერთად დათარეშობდა 5 თვის მანძილზე.
შემდეგ წელს ფაბიუსი და დეციუსი პროკონსულებად დანიშნეს სამნიუმში ომისთვის. პროკონსულებმა იმას მიაღწიეს რომ სამნიტური ჯარები განდევნეს სამნიუმიდან ეტრურიაში.
მეოთხე კონსულობა და სიკვდილი
ძვ. წ. 295 წელს არავის არ გაკვირვებია არჩევნებზე ისევ ფაბიუსის გამარჯვება. მასთან ერთად ლუციუს ვოლუმნიუსმა გაიმარჯვა, მაგრამ ფაბიუსმა კოლეგად ისევ პუბლიუს დეციუსი მოითხოვა.
როდესაც კი ფაბიუსმა განაცხადა მეომრების შეკრება, ყველა ცდილობდა მის ჯარში ჩაწერილიყო. ფაბიუსმა კი საომრად მარტო 4 000 ქვეითი და 600 მხედარი წაიყვანა. იგი გაემართა აქარნის ციხესიმაგრისკენ, სადაც რომაელთა ბანაკი იყო აპიუს კლავდიუსის ჯარებით. ჯარისკაცები ფაბიუსს დიდი სიხარულით შეეგებნენ. ფაბიუსი დაბანაკდა კლუზიუმთან და გაემართა რომში სამხედრო საკითხებზე მოსათათბირებლად. რომში ჩასვლის მიზნებზე სხვადასხვა ვერსიებიც არსებობს, ზოგი ცნობებით აპიუს კლავდიუსი იქ ფაბიუსის წინააღმდეგ ხრიკებს აწყობდა, და იგი სენატმა გამოიძახა. ასეა თუ ისე ფაბიუსი სამხედრო ბანაკსი დეციუს მუსთან ერთად დაბრუნდა.
ამასობაში კლუზიუმთან რომაელთა სამხედრო ბანაკს გალები დაესხნენ თავს და ყველა გაჟლიტეს. გალები სამნიტებთან, ეტრუსკებთან და უმბრებთან შეიკრნენ და ყველანი რომაელთა წინააღმდეგ დაილაშქრნენ. მტრები ერთმანეთს სენტინუმთან შეხვდნენ. მარჯვენა ფრთაზე სამნიტები იყვნენ, მათ პირისპირ ფაბიუსი იდგა, ხოლო მარცხნივ გალების პირისპირ დეციუსი იდგა.
თავდაპირველად ბრძოლა თანაბარი იყო. მარჯვნივ ფაბიუსი უფრო თავს იცავდა ვიდრე ესხმოდა, რადგან მან კარგად იცოდა სამნიტების საბრძოლო ტაქტიკა, დღის ბოლოსთვის ისინი დაიღლებიან და მათი ძლევა უფრო ადვილი იქნება. გალები კი, რომლებსაც ძალიან უჭირთ სიცხის ატანა, საშიშნი არიან ბრძოლის დასაწყისში, ბოლოსკენ კი ძალიან სუსტდებიან.
დეციუსი კი პირიქით მოიქცა, მან ჯერ ქვეითები გაუშვა თავდასხმაში, შემდეგ კი მხედრები. მათ წინააღმდეგ გალმა მხედრებმა გამოილაშქრეს და უკან დაახევინეს რომაელებს. დეციუი ამაოდ ცდილობდა უკან დახეული რომაელების შეჩერებას, ბოლოს კი როდესაც ვერაფრით ვერ მოახერხა ეს, გადაწყვიტა გაემეორებინა თავისი მამის (ან ბაბიუს?) ბედი, მან მოუწოდა პონტიფიკუსს მსხვერპლშეწირვის რიტუალის ჩასატარებლად. პონტიფიკუსმა ქვესკნელის ღმერთებს უბოძა მტრის ლეგიონები და დეციუს მუსი. რიტუალის ჩატარების შემდეგ პუბლის დეციუსმა იქითკენ გააჭენა ცხენი, სადაც გალები უფრო მჭირდოდ იდგნენ და იქვე დაიღუპა.
რომაელებმა შეწყვიტეს უკან დახევა და ისევ თავდასხმაში გადავიდნენ. მტრები კი ამ მსხვერპლშეწირვამ შეაშინა და ბრძოლა რომაელების უპირატესობით გაგრძელდა.
მარჯვენა ფრთაზე კი ფაბიუსს უწინდებურად გაყავდა დრო. ბოლოს კი როდესაც იგრძნო რომ მტრები დაიღალნენ დაიწყო შეტევა, ხოლო მხედრებს უბრძანა სამნიტებისთვის გვერდიდან შეეტიათ. სამნიტებმა პირველებმა დაიხიეს უკან. რომაელებმა სწრაფად აიღეს სამნიტების ბანაკი, გალებს კი ზურგიდან დაარტყეს და ისე დაამარცხეს. დეციუსის ლაშქრიდან 7000 დაიღუპა, ფაბიუსის ლაშქრიდან კი 1500. პაბიუსმა დეციუსი დიდი პატივით დაკრძალა.
ფაბიუსმა დეციუსის ლეგიონები ეტრურიაში დატოვა, თვითონ კი რომში ტრიუმფით დაბრუნდა, სადაც ხალხი ადიდებდა მას როგორც დიდ მხედართმთავარს და მისი კოლეგის დიდებულ სიკვდილს.
წყაროები
კატეგორია:რომის რესპუბლიკის კონსულები კატეგორია:რომაელი მხედართმთავრები კატეგორია:დეციუსები კატეგორია:გარდაცვლილი ძვ. წ. 295 კატეგორია:ძვ. წ. IV საუკუნის რომაელები კატეგორია:ძვ. წ. III საუკუნის რომაელები
.hn
.hn — ზედა დონის ეროვნული დომენი (ccTLD) ჰონდურასისთვის.
რესურსები ინტერნეტში
hn კატეგორია:კომუნიკაციები ჰონდურასში
Toppdomän
დერგი
მინი|დერგი [[ნაცარგორა (ხაშური)|ნაცარგორიდან]] დერგი, ხალამი, ქილა — თიხის დიდი ზომის ჭურჭელი. მოყვანილობით ემსგავსება ქვევრს, აქვს მრგვალი, ფართოდ გადაშლილი, ბრტყელზედაპირიანი, ქობიანი პირი; უპირატესად დაბალი ყელი; ზომიერად განიერი და ძირისაკენ შევიწროებული მუცელი და ბრტყელი ძირი. დერგი ძირითადად უყუროა (იშვიათად ყურიანი), შესაძლოა იყოს მოჭიქული ან მოუჭიქავი, წერნაქიანი ან უწერნაქო.
დერგს იყენებდნენ უმთავრესად ყველისა და მწნილის ჩასადებად, აგრეთვე მარცვლეული კულტურებისა და ფქვილის შესანახად (პროდუქტების უკეთ შენახვის მიზნით გარკვეული ხნით მიწაში ფლავდნენ), ზოგან — კარაქის სადღვებლადაც. საქართველოში დერგი ენეოლითის ხანიდანაა ცნობილი. გვხვდება ბრინჯაოს ხანის სამარხებშიც (ხშირად ორნამენტით შემკული). ზოგან ჩვილი ბავშვების სამარხადაც იყენებდნენ (დერგსამარხი).
ლიტერატურა
კატეგორია:ჭურჭელი კატეგორია:კერამიკული ნაკეთობა
ხლოდიო
მინიატიურა|ფრანკთა ლეგენდარული მეფე ხლოდიო ხლოდიო ან ხლოდიუსი, მეტსახელად „გრძელთმიანი“  (Chlodio der Langhaarige, Chlodius; Clodion le Chevelu; დ. 395 — გ. 447 ან 449) — ფრანკთა ლეგენდარული მეფე მეროვინგების დინასტიიდან 426–447 წლებში.
ხლოდიოსის შესახებ ინფორმაცია მეტად მწირი და არასანდოა. გრიგოლ ტურელი მოიხსენიებს მეფე თეოდომერს, შემდეგ კი მოგვითხრობს ამბებს ხლოდიოს შესახებ. თითქოს მისი მონათხრობის მიხედვით ხლდიო არის თეოდომერის მემკვიდრე. VII საუკუნეში მოღვაწე ფრანკების ნახევრადლეგენდარული ისტორიკოსი ფრედეგარი თავის ქრონიკაში მოგვითხრობს, რომ ხლოდიო არის თეოდომერის მემკვიდრე. „ფრანკთა ისტორიის წიგნის“ უცნობი ავტორი (VIII საუკუნე) მას მარკომირის შვილიშვილად და ფარამონდის შვილად მიიჩნევს.
სქოლიო
კატეგორია:ფრანკთა მეფეები კატეგორია:მეროვინგები კატეგორია:დაბადებული 395 კატეგორია:გარდაცვლილი 447
Calyptomyrmex rufobrunnea
Calyptomyrmex rufobrunnea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Calyptomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
მორავიჩის ოლქი
მორავიჩის ოლქი (Моравички управни округ) — ოლქი სერბეთის დასავლეთ ნაწილში, შედის ცენტრალური სერბეთის შემადგენლობაში.
მინი|მარცხნივ|ოლქის თემები
მოსახლეობა
ოლქის ტერიტორიაზე ცხოვრობს 220,0 ათასი სერბი (98 %). სხვა ერების წარმომადგენლები ცოტანი არიან. მინი|მარცხნივ|200px|მორავიჩის ოლქის მოსახლეობის ეთნიკური შემადგენლობა (2002)
იხილეთ აგრეთვე
კატეგორია:სერბეთის ოლქები
მეროვეუსი
რესურსები ინტერნეტში
კატეგორია:ფრანკთა მეფეები კატეგორია:მეროვინგები კატეგორია:დაბადებული 411 კატეგორია:გარდაცვლილი 458
ბვინდის ეროვნული პარკი
ბვინდის ეროვნული პარკი — ეროვნული პარკი უგანდის სამხრეთ-დასავლეთით. კონგოს დრ-ს საზღვართან. დაარსდა 1991 წელს. პაკის ფართობია 331 კმ². 1994 წელს შეიყვანეს იუნესკოს მსოფლიო მემკვიდრეობის ძეგლების სიაში.
პარკის ტეროტორიაზე ძუძუმწოვრების — 120, ფრინველების — 348, პეპლების — 220, ხემცენარეების — 163, გვიმრების — 100, ბაყაყების — 27 და სხვადასხვა ფლორისა და ფაუნის წარმომადგენლების უამრავი სახეობა.
სქოლიო
კატეგორია:მსოფლიო მემკვიდრეობის ძეგლები უგანდაში კატეგორია:უგანდის ეროვნული პარკები
სტეპნი გრინი (მეტროსადგური)
სტეპნი გრინი (Stepney Green) — ლონდონის მეტროპოლიტენის ერთ-ერთი სადგური, რომელიც სტეპნიში გლოუბ როუდისა და მაილ ენდ როუდის კვეთაზე მდებარეობს.
კატეგორია:დისტრიქტის ხაზის სადგურები კატეგორია:ჰამერსმით-ენდ-სიტის ხაზის სადგურები
ლაიფციგი
ლაიფციგი (Leipzig) — ქალაქი გერმანიაში, საქსონიის უდიდესი ქალაქი, სამრეწველო,სავაჭრო და კულტურული ცენტრი, სარკინიგზო და საავტომობილო გზების კვანძი, აეროპორტი. ცნობილია თავისი უნივერსიტეტითა და ბაზრით. ქალაქია 1165 წლიდან. გაშენებულია ვაისე-ელსტერის ნაპირზე, მდინარე პლაისეს შესართავთან.
ისტორია
ლაიფციგი პირველად იხსენიება 1015 წელს. 1165 წელს მიიღო ქალაქის უფლებები. XIII-XIV საუკუნეებში მნიშვნელოვან ეკონომიკურ ცენტრად და საქსონიის ერთ-ერთ მთავარ ქალაქად გადაიქცა. უკვე XIII საუკუნის 60-იანი წლებიდან მოიპოვეს დიდი მნიშვნელობა ლაიფციგის ბაზრობებმა. 1409 წელს დაარსდა ლაიფციგის უნივერსიტეტი. XV საუკუნის დამლევიდან ვითარდება წიგნის ბეჭდვა. ლაიფციგის მიდამოებში გაიმართა ბრძოლები ბრაიტენფელდთან (1631, 1642), ლიუტცენთან (1632) და ლაიფციგის ბრძოლა (1813).
ეკონომიკა
ლაიფციგში განვითარებულია მანქანათსაშენი, პოლიგრაფიული და ბეწვეულის მრეწველობა. ლაიფციგი არის საგამომცემლო საქმის ცენტრი. დიდი ტრადიცია აქვს გამომცემლობებს „ბროკჰაუზს“, „ბიბლიოგრაფიშეს ინსტიტუტს“, „ფერლაგ ენციკლოპედს“ და სხვა. ლაიფციგი საერთაშორისო ვაჭრობის ერთ-ერთი ცენტრია.
განათლება და კულტურა
ლაიფციგში არის მნიშვნელოვანი სამეცნიერო ინსტიტუტები და სასწავლო დაწესებულებები, მათ შორის ლაიფციგის უნივესიტეტი, საქსონიის მეცნიერებათა აკადემია, ბიბლიოტეკები, მუზეუმები, ოპერის თეატრი, დრამატული თეატრი. 1955 წლიდან ლაიფციგში ყოველწლიურად ტარდება დოკუმენტური მოკლემეტრაჟიანი ფილმების საერთაშორისო კინოფესტივალები.
ღირსშესანიშნაობები
ლაიფციგის არქიტექტურული ძეგლებია: რომანულ-გოტიკური ნიკოლაიკირხე (XIII-XVI სს, ინტერიერი გადაკეთებულია 1784-97), გოტიკური თომასკირხე (XIII-XV სს), რენესანსული ძველი რატუშა (დაწყებულია 1556. არქიტექტორი პ. ლოტერი), ბაროკოს სტილის ძველი ბირჟა (1678, არქიტექტორი პ. რიხტერი), XVI-XVIII საუკუნეების საცხოვფებელი სახლები.
XIX საუკუნეში აშენდა ეკლექტიკური შენობები: საიმპერიო სასამართლო და სახვითი ხელოვნების მუზეუმი (1888-95 არქიტექტორი ლ. ჰოფმანი); XX საუკუნეში სამრეწველო შენობები, ვაგზალი, დიდი დარბაზი ბაზრობისთვის (1927-30, არქიტექტორი პ. რიხტერი), ოპერის თეატრი (1956-60), და სხვ.
რესურსები ინტერნეტში
კატეგორია:გერმანიის ქალაქები კატეგორია:საქსონია
განჯალი
განჯალი შეიძლება აღნიშნავდეს:
მილისწყარო
მილისწყარო — სოფელი დუშეთის მუნიციპალიტეტში (მჭადიჯვრის თემი), მდინარე ნარეკვავის (არაგვის მარჯვენა შენაკადი) ხეობაში. ზღვის დონიდან 1000 მ, დუშეთიდან 20 კმ.
დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.
სქოლიო
კატეგორია:დუშეთის მუნიციპალიტეტის სოფლები
ჩრდილოეთი სატაკუნტა
ჩრდილოეთი სატაკუნტა (Pohjois-Satakunnan seutukunta) ― ფინეთის სატაკუნტის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 17 989 ადამიანს შეადგენს.
პოლიტიკა
2018 წლის ფინეთის საპრეზიდენტო არჩევნების შედეგები:
სქოლიო
კატეგორია:ფინეთის ქვერეგიონები კატეგორია:სატაკუნტის გეოგრაფია
მარციპანი
მინი|გოჭის ფორმის მარციპანი მარციპანი (Marzipan) - გახეხილი ნუშისაგან, ნიგვზისაგან ან გარგარის გულისაგან მომზადებული ცომისებური მასა; იყენებენ სხვადასხვა საკონდიტრო ნაწარმის (კანფეტის, ნამცხვრის, ტორტის) გასაკეთებლად. ხშირად, მის დასამზადებლად ასევე იყენებენ თაფლს.
მისგან ძირითადად ტკბილ დესერტებს ამზადებენ. გავრცელებულია შოკოლადით დაფარული მარციპანი და მარციპანი ხილისა და ბოსტნეულის ფორმით. შესაძლებელია მისი გამოყენება ორცხობილაში, ასევე, მარციპანის ძალიან თხელი ფენით ფარავენ ნამცხვრებს/ტორტებს, განსაკუთრებით, დაბადების დღის, საქორწილო და საშობაო ტორტებს. ეს განსაკუთრებით გავრცელებულია დიდ ბრიტანეთში, დიდი ზომის ხილის ნამცხვრებზე. ზოგიერთ ქვეყანაში საშობაო ტრადიციაა მარციპანისთვის ცხოველების ფორმის მიცემა. მარციპანი ასევე გამოიყენება ტორტელის ნამცხვარში, რომელიც მზადდება ქრისტიანული მარხვის დასრულებისას, დასავლეთ ქრისტიანულ თემებში. ტრადიციული შვედური პრინცესას ტორტი, როგორც წესი, დაფარულია მწვანე ან ვარდისფერი მარციპანის ფენით.
მსოფლიოს გარშემო
მინი|მარციპანის ნამცხვარი იტალიაში
სამხრეთ ევროპა
ესპანეთში ის ტრადიციული საშობაო დესერტია (mazapán), თუმცა ტოლედოში, სადაც ამ პროდუქტის პირველი წერილობითი ხსენება 1512 წლით თარიღდება, მას მთელი წლის განმავლობაში მიირთმევენ. იტალიაში, განსაკუთრებით პალერმოში, მარციპანს ('marzapane') საკვები საღებავებით ღებავენ და ფორმას აძლევენ, რომ ხილის მსგავსი გახდეს. მას უწოდებენ Frutta martorana-ს და განსაკუთრებით საშობაო სეზონზე და სულების დღეზე (2 ნოემბერი) მიირთმევენ. 9-10 მაისი განსაკუთრებული დღეა სიცილიაში მარციპანის ჭამისთვის. პორტუგალიაში, მას ტრადიციულად ამზადებდნენ მონაზვნები, მარციპანი (maçapão) ალგარვის რეგიონში ძალიან გავრცელებული ტკბილეულია. არსებობს სხვა რეგიონები, მაგალითად ტოლედო, სადაც მარციპანი ('mazapán') შიგნიდან ივსება კვერცხის გულით და შაქრით. საბერძნეთში და კვიპროსში მარციპანს თითქმის არასდროს არ ღებავენ. განსაკუთრებით ეგეოსის კუნძულებზე, თეთრი მარციპანი ითვლება საქორწილო ტკბილეულად. მალტაში მარციპანისგან ფიგოლას ამზადებენ.
ჩრდილოეთ ევროპა
დანიაში, შვედეთსა და ნორვეგიაში საშობაოდ ღორის ფორმის მარციპანის და სააღდგომოდ კვერცხის ფორმის მარციპანის ჭამა ტრადიციაა.
ტალინში, მაიასმოკის კაფეში, მდებარეობს პატარა მუზეუმი, რომელიც ეძღვნება მარციპანის ისტორიასა და წარმოებას.
შუა აღმოსავლეთი
მინი|მექსიკური მარციპანი ლიბანში, მარციპანს (ცნობილი როგორც لوزینه - lozina, Lowzineh, ან Marçabén مرصبان [მომდინარეობს არაბული სიტყვა lawz = "ნუშისგან") არომატისთვის ფორთოხლის წვენს უმატებენ და ყვავილების ფორმას აძლევენ.
ლათინური ამერიკა
ლათინო-ამერიკულ სამზარეულოში მარციპანი ცნობილია როგორც mazapán და მას ასევე ტრადიციულად მიირთმევენ შობას, თუმცა ლათინური ამერიკის მარციპანს ნუშის ნაცვლად არაქისით ამზადებენ.
აზია
ინდოეთის გოას შტატში მარციპანი (maçapão) პორტუგალიელებმა გაავრცელეს, მაგრამ აქ ნუშის ნაცვლად კეშიუთი მზადდება.
ფილიპინებში მარზიპანი ესპანეთიდან ჩამოიტანეს, მაზაპან დე პილი (ესპ. "Pili marzipan") მზადდება პილის კაკლისგან.
ისტორია
შესაძლებელია, მისი წარმოშობის ადგილი ესპანეთი, ალ-ანდალუსიც იყოს. ტოლედოში ეს დესერტი ცნობილი იყო, როგორც Postre Regio. აგრეთვე არის მოხსენიებული წიგნში „ათას ერთი ღამე“. მარციპანი ტოლედოს ყველაზე ცნობილი დესერტია.
აშშ-ში მარციპანს ოფიციალური განმარტება არ აქვს, მაგრამ ზოგადად ის მზადდება შაქრის უფრო დიდი რაოდენობით, ვიდრე ეს ევროპაშია გავრცელებული. მარციპანის ხარისხი, ზოგადად, იზრდება მასში ნუშის შემცველობის პროპორციულად.
სქოლიო
კატეგორია:მექსიკური დესერტები კატეგორია:ტკბილეული
ნოტარიუსი
„ნოტარიუსი“ ლათინური სიტყვიდან „notae” არის ნაწარმოები. ძველ რომში იურიდიული მასალის გადამწერები ტექსტის კარნახით ჩაწერისას იყენებდნენ სპეციალურ ნიშნებს, რომელსაც notae ეწოდებოდა.
ადამიანი ობობა (1977 წლის ფილმი)
ადამიანი ობობა (Spider-Man) — 1977 წლის ამერიკული მოქმედებითი სატელევიზიო სუპერგმირული ფილმი, რომელიც სხვა ქვეყნებში კინოგაქირავებაში გამოვიდა. იგი არის ამავე სახელწოდების 1978 წლის ტელესერიალის საპილოტო შესავალი. ფილმის რეჟისორია ე. უ. სუოკჰამერი, ხოლო სცენარისტი — ელვინ ბორეცი. პიტერ პარკერის როლს ასრულებს ნიკოლას ჰემონდი, ხოლო დანარჩენ პერსონაჟებს — დევიდ უაიტი, მაიკლ პატაკი, ჯეფ დონელი და თეიერ დევიდი.
ნოტარიუსი
ნოტარიატის ისტორია
ნოტარიატის ინსტიტუტი საფუძველს იღებს ძველი რომიდან. ნოტარიუსი ასრულებდა გადამწერის ფუნქციას. აღსანიშნავია, რომ ნოტარიუსის კეთილდღეობა რომის იმპერატორების განსაკუთრებული ზრუნვის საგანს წარმოადგენდა. მწერლის თანამდებობაზე ინიშნებოდა მხოლოდ რომის მოქალაქე და იგი თანამდებობას სიცოცხლის ბოლომდე ინარჩუნებდა. მწერლის მოვალეობაში შედიოდა იურიდიული მასალის ჩაწერასთან ერთად, საჯარო დოკუმენტების მომზადება, საზოგადოებრივი ანგარიშების წარმოება, საჯარო დოკუმენტებიდან ამონაწერისა და ასლების დამზადება, ასევე, სხვადასხვა დეკრეტის მომზადება და ამ დოკუმენტების შენახვა. ამასთან, რომში არსებობდა მწერალთა კიდევ ერთი კატეგორია, რომელთაც ტაბელიონები ეწოდებოდათ. ისინი გათანაბრებულები იყვნენ იურისტკონსულებთან და ადვოკატებთან. ტაბელიონები იყვნენ თავისუფალი პროფესიის პირები, რომლებიც ადგენდნენ იურიდიულ დოკუმენტებს. რომის შემდგომ ნოტარიატის ინსტიტუტი განვითარდა იტალიის ბარბაროსულ ტომებში, გერმანიასა და საფრანგეთშიც. არსებობს მოსაზრება, რომ საქართველოშიც უნდა ყოფილიყო ძველი რომის „გადამწერთა“  და XII საუკუნის იტალიიის, საფრანგეთის, გერმანიისა და ბიზანტიის ნოტარიუსთა კორპორაციის მსგავსი ორგანიზაცია. ადამიანთა ნააზრევისა და მათ შორის წარმოშობილი ურთიერთობისთვის იურიდიული ფორმის მიცემას ცალკეულ „დამწერელთა“ თუ „მწიგნობართა“ გარდა „მწერალთა“ ჯგუფიც აწარმოებდა. როგორც ივანე ჯავახიშვილი აღნიშნავს, გადამწერთაგან ერთ-ერთი ან რამდენიმე ჯგუფის ხელმძღვანელი უნდა ყოფილიყო. იქმნება შთაბეჭდილება, რომ ეს უნდა ყოფილიყო „მწერალთა“ ამხანაგობა, სადაც განსაზღვრული იყო ჯგუფის ხელმძღვანელისა და წევრთა უფლება-მოვალეობები.
ადამიანი ობობა (1977 წლის ფილმი)
სიუჟეტი
პიტერ პარკერს (ნიკოლას ჰემონდი), გაზეთ Daily Bugle-ის ფოტოგრაფს, კბენს რადიოაქტიური ობობა. ამის გამო იგი მიიღებს სუპერძალებს, რომელთა შორის არის კედელზე ცოცვის უნარი და ობობის ქსელის სროლა. იდუმალი გურუ (თეიერ დევიდი) აკონტროლებს ადამიანების გონებას და მათ ბანკების გასაძარცვად იყენებს. იგი იმუქრება, რომ ნიუ-იორკის ათ მოსახლეს აიძულებს თვითმკვლელობას, თუ მას 50 მილიონ აშშ დოლარს არ გადაუხდიან. პიტერმა მისი გეგმა უნდა შეაჩეროს. ყველაფერი უფრო რთულდება მას შემდეგ, რაც ბოროტი პერსონაჟი პარკერს აჰიპნოზებს და უკანასკნელი ხდება ერთ-ერთი ამ ათი მსხვერპლიდან.
ნოტარიუსი
ნოტარიუსი - მიუკერძოებელი მრჩეველი
დღეს საქართველოში ნოტარიუსი თავის პროფესიულ საქმიანობაში თავისუფალია და სანოტარო და სხვა, მასთან დაკავშირებულ მოქმედებათა მეშვეობით ახორციელებს სახელმწიფოებრივ უფლებამოსილებას. საბჭოთა პერიოდში ნოტარიუსი წარმოადგენდა სახელმწიფო მოხელეს. 1996 წლიდან „ნოტარიატის შესახებ“ საქართველოს კანონის საფუძველზე, განისაზღვრა ნოტარიუსის, როგორც თავისუფალი პროფესიის წარმომადგენლის სამართლებრივი სტატუსი. ნოტარიუსი არის თავისი კლიენტის მიუკერძოებელი  და სანდო მრჩეველი. ნოტარიუსის მიერ დამოწმებულ დოკუმენტს აქვს უდავო მტკიცებულებითი ძალა. ნოტარიუსი პასუხს აგებს თავისი სამსახურებრივი საქმიანობით მიყენებული ზიანისათვის. კანონმდებლობასთან ერთად, მოქალაქის დაცულობის გარანტს წარმოადგენს ნოტარიუსის პროფესიული პასუხისმგებლობის დაზღვევა, რომელიც 2010 წლიდან მოქმედებს. ნოტარიუსის მიერ მოქალაქისთვის განზრახ ან გაუფრთხილებლად მიყენებულ ზიანს სადაზღვევო კომპანია ანაზღაურებს. ნოტარიუსი ვალდებულია საიდუმლოდ შეინახოს ცნობები, რომლებიც მისთვის ცნობილი გახდა სამსახურებრივ საქმიანობასთან დაკავშირებით. ეს ვალდებულება ძალაშია ნოტარიუსის თანამდებობიდან გათავისუფლების შემდეგაც. 2009 წლიდან ნოტარიუსი ნებისმიერ სანოტარო მოქმედებას ელექტრონულ რეესტრში არეგისტრირებს. სანოტარო მოქმედებათა ელექტრონული ბაზის შექმნის შედეგად: მნიშვნელოვნად გამარტივდა და დაჩქარდა სანოტარო მომსახურების მიღება; მოქალაქე სანოტარო მომსახურებას იღებს ერთ სივრცეში; სამკვიდრო მოწმობის მიღება უკვე ნებისმიერ ნოტარიუსთან გახდა შესაძლებელი; დაინერგა სანოტარო მოქმედების ონლაინ რეჟიმში შესრულების პრაქტიკა; მოქალაქეს სახლიდან გაუსვლელად, ნოტარიუსთა პალატის ვებგვერდზე შეუძლია, გადაამოწმოს მისთვის საინტერესო სანოტარო აქტი რეგისტრირებულია თუ არა და დარწმუნდეს მის სანდოობაში. საქართველოს ტერიტორიაზე 224 მოქმედი ნოტარიუსია. იუსტიციის მინისტრის ბრძანებით, ნოტარიუსთა მაქსიმალური რაოდენობა 300 ნოტარიუსით განისაზღვრა.
ადამიანი ობობა (1977 წლის ფილმი)
წარმოება
ცნობილი სცენა, რომელშიც ადამიანი ობობა ოფისის ჭერზე მოძრაობს და ხტება კედელზე შეიქმნა რთული დეკორაციის შექმნით და ჭერში ჩამონტაჟებული ბაგირების გამოყენებით. დუბლიორი ფრედ ვოუ ამ ბაგირებით ადიოდა ჭერზე, შემდეგ კი მოძრაობდა სპეციალური სამაგრების მეშვეობით. სცენა, რომელშიც ადამიანი ობობა შენობიდან შენობაზე ხტებოდა, ძვირადღირებული და სახიფათო გამოდგა. მის მოსამზადებლად დეკორაციებს ორი დღის განმავლობაში ამონტაჟებდნენ. ასეთი სცენების ხელმეორედ გადაღებისგან თავის შეკავების და ბიუჯეტის ეკონომიის მიზნით, დუბლიორს ერთდროულად რამდენიმე კამერა სხვადასხვა რაკურსიდან იღებდა, ასე, რომ სცენებს ხელახლა იყენებდნენ ტელესერიალის ეპიზოდებშიც.
ნოტარიუსი
ნოტარიუსის თანამდებობის დაკავების პირობები
ნოტარიუსის თანამდებობა შეიძლება დაიკავოს საქართველოს ქმედუნარიანმა მოქალაქემ, რომელსაც აქვს უმაღლესი იურიდიული განათლება, გავლილი აქვს სტაჟირება ან აქვს ნოტარიუსად მუშაობის არანაკლებ ერთი წლის სტაჟი ან საჯარო სამსახურში სპეციალობით მუშაობის არანაკლებ 5 წლის სტაჟი, ჩაბარებული აქვს ნოტარიუსთა საკვალიფიკაციო გამოცდა და გაივლის კონკურსს საქართველოს იუსტიციის მინისტრის 2012 წლის 10 იანვრის №3 ბრძანებით დამტკიცებული „ნოტარიუსობის კანდიდატის შესარჩევად კონკურსის ჩატარების წესის“ შესაბამისად. ნოტარიუსს თანამდებობაზე ნიშნავს იუსტიციის მინისტრი. საქართველოს ტერიტორიაზე მოქმედი ყველა ნოტარიუსი გაერთიანებულია საქართველოს ნოტარიუსთა პალატაში. ნოტარიუსის სამსახურებრივ საქმიანობაზე ზედამხედველობას ახორციელებს იუსტიციის სამინისტრო.
რესურსები ინტერნეტში
კატეგორია:სამართალი/საქართველოს იუსტიციის სამინისტრო
ადამიანი ობობა (1977 წლის ფილმი)
გამოშვება
ფილმის პრემიერა გაიმართა CBS-ზე, 1977 წლის 14 სექტემბერს. მისმა რეიტინგმა 17.8 შეადგინა, რაც იმ წელს კომპანიის ეთერში ნაჩვენები ნაწარმისთვის ყველაზე მაღალი გამოდგა. სხვა ქვეყნებში ფილმი კინოგაქირავებაშიც გამოვიდა. 1980 წელს იგი VHS-ზეც გამოსცეს.
გაგრძელება
„ადამიანი ობობას საპასუხო დარტყმა“ ამ ფილმის გაგრძელებაა და შეიცავს ორნაწილიან ეპიზოდს „Deadly Dust“, რომელიც აგრეთვე შევიდა ტელესერიალში. იგი ევროპის კინოთეატრებში 1978 წლის 21 დეკემბერს აჩვენეს.
სქოლიო
კატეგორია:1977 წლის ფილმები კატეგორია:1977 წლის სატელევიზიო ფილმები კატეგორია:ამერიკული სატელევიზიო ფილმები კატეგორია:ამერიკული ფილმები კატეგორია:ფილმები ადამიანი ობობის შესახებ
ნოვობიკმეტოვო
ნოვობიკმეტოვო (Яңы Бикмәт; Новобикметово) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 425 ადამიანი. რაიონულ ცენტრ ბურაევოდან დაშორებულია 32 კილომეტრით. უახლოესი რკინიგზის სადგურია იანაული, რომელიც დაშორებულია 100 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (91 %).
სქოლიო
კატეგორია:ბურაევოს რაიონის სოფლები
I'll Be on My Way
I'll Be on My Way — ჯონ ლენონის და პოლ მაკ-კარტნის სიმღერა, რომელიც პირველად 1963 წელს, ბილი ჯ. კრამერის და ჯგუფის The Dakotas მიერ სინგლზე Do You Want to Know a Secret გამოიცა.
ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოვიდა.
სქოლიო
კატეგორია:The Beatles-ის სიმღერები კატეგორია:1963 წლის სიმღერები
Blackout (ბრიტნი სპირსის ალბომი)
Blackout — ამერიკელ პოპ-მომღერალ ბრიტნი სპირსის მეხუთე სტუდიური ალბომი. იგი გამოვიდა 2007 წლის 26 ოქტომბერს, ლეიბლზე Jive. ამ ალბომიდან გამოიცა სინგლები Gimme More, Piece of Me და Break the Ice.
სიმღერების სია
შენიშვნები
სქოლიო
კატეგორია:პოპ-ალბომები კატეგორია:2007 წლის ალბომები კატეგორია:ბრიტნი სპირსის ალბომები კატეგორია:Jive Records-ის ალბომები კატეგორია:ალბომები Fredwreck-ის პროდიუსერობით კატეგორია:ალბომები The Neptunes-ის პროდიუსერობით კატეგორია:ალბომები შონ გარეტის პროდიუსერობით კატეგორია:ალბომები Danja-ს პროდიუსერობით
ტეტე
ისტორია
ტეტე დააარსეს არაბმა ვაჭრებმა, რომლებსაც სავაჭრო კავშირები ჰქონდათ მონომოტაპას ცენტრალური-აფრიკის იმპერიასთან. 1531 წელს ქალაქი გადავიდა პორტუგალიელების ხელში, რომლებმაც აქ სამხედრო გარნიზონი განათავსეს. ტეტეზე ბატონობა პორტუგალიელებს მდინარე ზამბეზიდან მისი ინდოეთის ოკეანეში ჩასვლამდე მიდამოების კონტროლის საშუალებას აძლევდა (420 კილომეტრზე მეტი).
XVIII საუკუნეში ტეტე ხდება მსხვილი ქალაქი, კოლონიალური ადმინისტრაციისა და საეკლესიო მართვის ცენტრი. ქალაქში მუდმივად იმყოფებოდა პორტუგალიის ჯარის 100 ჯარისკაცი; აქ იგებოდა ქვის კათედრალური ტაძრები, საავადმყოფოები, გუბერნატორის სასახლე; ქალაქი შემოსაზღვრული იყო ქვის კედლით. იმხანად ტეტე მნიშვნელოვანი სავაჭრო ცენტრი იყო, სადაც ხორციელდებოდა ოქროს, სპილოს ძვლის, 1650 წლიდან კი, მონების შეწყიდვა. ტეტეს მახლობლად მდებარეობდა იეზუიტური მისიონერული სადგური.
მოზამბიკის მიერ დამოუკიდებლობის მოპოვებისა, 1975 წელს, და ათწლიანი სამოქალაქო ომის შემდეგ ტეტე დაკნინებული იყო.
სქოლიო
კატეგორია:მოზამბიკის ქალაქები კატეგორია:ტეტეს პროვინცია
ლოზანა
ლოზანა (Lausanne) — ქალაქი დასავლეთ შვეიცარიაში, ფრანგულენოვანი კანტონის ვო და ლოზანის ადმინისტრაციული რაიონის დედაქალაქი. ქვეყნის სიდიდით მეხუთე და ჟენევის ტბაზე სიდიდით მეორე ქალაქი (ჟენევის შემდეგ). ლოზანაში მდებარეობს საერთაშორისო ოლიმპიური კომიტეტის შტაბ-ბინა.
კატეგორია:შვეიცარიის ქალაქები
I'll Cry Instead
I'll Cry Instead — ინგლისური როკ-ჯგუფ The Beatles-ის სიმღერა. იგი შეტანილია ალბომში A Hard Day's Night, რომელიც გამოვიდა 1964 წელს.
რესურსები ინტერნეტში
კატეგორია:The Beatles-ის სიმღერები კატეგორია:1964 წლის სიმღერები
Calyptomyrmex shasu
Calyptomyrmex shasu — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Calyptomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
.hr
.hr — ზედა დონის ეროვნული დომენი (ccTLD) ხორვატიისთვის.
რესურსები ინტერნეტში
Toppdomän
იოანე III სქოლასტიკოსი
წმიდა იოანე სქოლასტიკოსი (Ιωάννης Γ΄ Σχολαστικός; დ. დაახლ. 503 — გ. 31 აგვისტო, 577) — კონსტანტინოპოლელი პატრიარქი, წმინდანი, მისი ხსენების დღე არის ძველი სტილით 21 თებერვალი, ახალი სტილით — 5 მარტი. განათლებით იურისტი იყო. ის ჯერ ხუცესად აკურთხეს, შემდეგ კი პატრიარქის ტახტზე აღასაყდრეს. წმიდა მამა 565–577 წლებში მართავდა ეკლესიას. ჯერ კიდევ ხუცესობისას მან შეადგინა საეკლესიო კანონები 50 თავად, პატრიარქობის დროს კი ეკლესიასთან დაკავშირებულ სამოქალაქო განკარგულებებს ერთ კრებულში მოუყარა თავი. ამ კრებულზე დაყრდნობით შედგა ნომოკანონი, რომელსაც ეყრდნობა საეკლესიო სამართლისწარმოება. მღვდელმთავარი იოანე არის ავტორი საეკლესიო საგალობლებისა: „რომელი ქერუბიმთა“ და „სერობასა საიდუმლოსა შენისასა“.
ლიტერატურა
კატეგორია:VI საუკუნის ქრისტიანი წმინდანები კატეგორია:კონსტანტინოპოლის პატრიარქები კატეგორია:დაბადებული 503 კატეგორია:გარდაცვლილი 31 აგვისტო კატეგორია:გარდაცვლილი 577
ვიქტორ ნოზაძე
ვიქტორ ნოზაძე (დ. 17 სექტემბერი, 1893, სოფ. წირქვალი, ახლანდ. ჭიათურის მუნიციპალიტეტი — გ. 1975, საფრანგეთი; დაკრძალულია ლევილში) — ქართველი ემიგრანტი, პოლიტიკური მოღვაწე, ჟურნალისტი, რუსთველოლოგი.